Molla Bjurstedt
Store norske leksikon,Sport og spill,Ballsport,Racketsport,Tennis
Anna Margrethe «Molla» Bjurstedt var en norsk-amerikansk tennisspiller som gjorde betydelig suksess i US Open tidlig på 1900-tallet. Hun er den høyest meritterte norskfødte tennisspilleren noensinne, og den eneste norskfødte tennisspiller som har vunnet Grand Slam-turneringer.
Molla Bjurstedt og svømmeren Aagot Norman var de eneste norske kvinnene som konkurrerte i OL i Stockholm i 1912. Dette var første gang Norge sendte begge kjønn til OL. I mesterskapet tok Bjurstedt bronse i single. Søsteren Valborg Bjurstedt skulle også være med, men stilte ikke til start. Begge Bjurstedt-søstrene vant flere NM-gull i tennis, flere av dem sammen i double.Molla Bjurstedt flyttet til USA i midten av 1910-årene, hvor hun vant i alt 13 Grand Slam-turneringer i årene frem til 1926. Alle seierne var i US Open: åtte i single, to i double og tre i mixed double. Hun beseiret store navn som Helen Wills og Suzanne Lenglen. Hun nådde også singlefinalen i Wimbledon i 1922, der hun tapte mot sistnevnte.Bjurstedt deltok også for Norge i OL i Paris i 1924. Les mer i Store norske leksikon tennis Grand Slam